EkBass/fiwiki-20250220-pages-articles huggingface dataset:
Ashfield

Ashfield on Englannin hallintopiiri, joka sijaitsee Englannin keskiosassa Nottinghamshiren kreivikunnassa. Vuonna 2017 hallintopiirin asukasluku oli noin . Hallintopiiri perustettiin vuonna 1974 yhdistämällä Hucknall, Kirkby- in-Ashfield ja Sutton-in-Ashfield sekä osia Basfordin maalaiskunnasta. Ashfieldin keskusta on Kirkby-in-Ashfield. Hallintopiirillä on pitkät hiilikaivosperinteet, mistä sen nimi myös juontuu. ==Lähteet== == Aiheesta muualla == Luokka:Nottinghamshiren hallinnolliset alueet Luokka:Englannin hallintopiirit
Mont Brouilly

Mont Brouilly on vuori Ranskassa Auvergne-Rhône-Alpesin alueella Beaujolais’n historiallisessa maakunnassa. Se kuuluu Odenasin ja Saint-Lagerin kuntiin. Vuori on matala ja loivarinteinen vanha tulivuori ja sieltä on näkymä viereiseen Saônejoen laaksoon.Paris-Nice 2016 ==Viininviljely== Vuoren rinteillä on 300 hehtaaria viinitarhoja ja se on Beaujolais-viinin tärkeimpiä tuotantoalueita. Erityisesti Saint-Lagerin kunnassa tuotettavat Brouillyn ja Côte de Brouillyn vuosikertaviinit ovat tunnettuja. Vuoren huipulla on kävelypolun päässä Notre-Dame-des-Raisins’n kappeli, joka rakennettiin vuosina 1854 – 1857. Viiniviljelijät tekevät sinne vuosittain pyhiinvaelluksen 8. syyskuuta. Tiedosto:Chapelle_Notre-Dame_aux_Raisins_BLS_k201.jpg|Notre-Dame- des-Raisins Tiedosto:Cote_de_Brouilly_bottle_of_Beaujolais_wine.jpg|Côte de Brouillyn vuosikertaviiniä ==Lähteet== Luokka:Ranskan vuoret Luokka:Rhônen departementti
Hôtel de Sens

thumb|Hôtel de Sens Hôtel de Sens on historiallinen kaupunkitalo Pariisin keskustassa Le Marais’n alueella, osoitteessa rue du Figuier 1. Se on yksi harvoja Pariisissa säilyneitä keskiaikaisia asuintaloja.Kaupunkikirjat: Pariisi (suom. Ilkka Rekiaro), s. 99. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. Se on rakennettu vuosien 1474 ja 1519 välisenä aikana. Talo oli alkujaan Sensin arkkipiispan virka-asunto.L'Hôtel de Sens Paris1900. Viitattu 20.3.2016. Rakennus oli 1500-luvulla muun muassa Bourbon- ja Guise-sukujen linnoitettuna asuntona. Kuningas Henrik IV:n puoliso Margareeta Valoislainen majoitettiin tänne avioeron astuttua voimaan vuonna 1605 ja hänen on sanottu viettäneen talossa rietasta elämää. Talo oli myöhemmin sekalaisessa käytössä, kunnes Pariisin kaupunki osti sen vuonna 1911. Hôtel de Sens restauroitiin vuosina 1934–1960. Vuodesta 1961 alkaen siinä on toiminut kunnallinen Forneyn taidekirjasto. ==Lähteet== ==Aiheesta muualla== Luokka:Pariisin rakennukset ja rakennelmat
Paul Rurik Bruno Malmström

Paul Rurik Bruno Malmström (1. tammikuuta 1872 Turku – 3. lokakuuta 1919 Helsinki) oli suomalainen Teknillisen korkeakoulun mekaniikan professori. Malmströmin vanhemmat olivat kirkkoherra, runoilija Karl Robert Malmström ja Lucina Constantia Ingeborg Wallenius. Hän pääsi ylioppilaaksi 1889 Turun lyseosta ja valmistui Helsingin yliopistosta filosofian kandidaatiksi 1895 ja maisteriksi 1900. Malmström opiskeli vuosina 1896–1903 Saksassa ja Sveitsissä ja väitteli filosofian tohtoriksi 1905 Leipzigin yliopistossa.Tietosanakirja 1909-1922 osa 11. Täydennysosa, hakusana Malmström, Paul Rurik Bruno Malmström oli fysiikan, sähkökemian ja mekaniikan assistenttina Helsingin ja Zürichin yliopistoissa, fysikaalis-teknillisessä valtion laitoksessa Charlottenburgissa Saksassa ja Helsingin polyteknillisessä opistossa vuosina 1897–1908. Hän oli fysiikan dosenttina Helsingin yliopistossa 1906–1909 ja hän toimi Teknillisen korkeakoulun mekaniikan professorina vuodesta 1908 alkaen. Malmström oli naimisissa vuodesta 1902 Enni Maria Hagelstamin kanssa. Malmströmin nuorempi sisar oli taidemaalari Tyra Malmström. == Lähteet == Luokka:Suomalaiset fyysikot Luokka:Teknillisen korkeakoulun professorit Luokka:Vuonna 1872 syntyneet Luokka:Vuonna 1919 kuolleet
Juliénas

Juliénas on kunta Ranskassa Rhônen departementissa Auvergne-Rhône-Alpesin alueella. Alueella on viljelty viiniä tuhansia vuosia. Kunta on tunnetun Beaujolais-viinin tärkeimpiä tuotantoalueita. Kunnan pinta-ala on 755 hehtaaria ja niistä on viinintuotantoon valjastettu 580.Paris-Nice 2016 ==Aiheesta muualla== ==Lähteet== Luokka:Rhônen kunnat
Loga (departementti)

Loga on departementti Nigerin Dosson alueella. Sen pinta-ala on 3 691 neliökilometriä. Asukkaita on 175 543 henkeä (vuonna 2012, väestönlaskenta). Logan departementti sijaitsee Dosson alueen pohjoisosassa. Se rajoittuu idässä Dogondoutchin, etelässä Dosson ja lounaassa Boboyen departementteihin sekä pohjoisessa Tillabérin alueeseen. Departementin hallinnollinen keskus on Logan kaupunki. Samannimisen kaupunkikunnan lisäksi siihen kuuluu kaksi maalaiskuntaa: Falwel ja Sokorbé. Kyliä on yhteensä 408. ==Lähteet== Luokka:Dosson alue Luokka:Nigerin departementit
Tibiri (departementti)

Tibiri (myös Doutchi) on departementti Nigerin Dosson alueella. Sen pinta-ala on 2 541 neliökilometriä. Asukkaita on 270 016 henkeä (vuonna 2012, väestönlaskenta). Tibirin departementti sijaitsee Dosson alueen itäosassa. Se rajoittuu pohjoisessa Dogondoutchin, lännessä Dosson ja etelässä Dioundioun departementteihin sekä idässä Nigeriaan. Departementin hallinnollinen keskus on Tibiri. Siihen kuuluu neljä maalaiskuntaa: Doumega, Guéchéme, Koré Mairoua ja Tibiri. Kyliä on yhteensä 631. ==Lähteet== Luokka:Dosson alue Luokka:Nigerin departementit
Dong Bin

Dong Bin (, s. 22. marraskuuta 1988 Changsha) on kiinalainen kolmiloikkaaja. Dong on 180 senttimetriä pitkä ja painaa 72 kilogrammaa.Dong Bin Bio, Stats, and Results Olympics at Sports-Reference.com Dong kilpaili Lontoossa järjestetyissä vuoden 2012 kesäolympialaisissa, joissa hän sijoittui finaalin kymmenenneksi. Rio de Janeiron olympialaisissa 2016 hän hyppäsi ennätyksellään 17,58 kolmiloikan olympiapronssiin. MM-kilpailuihin Dong on osallistunut kahdesti, vuosina 2013 ja 2015, ollen finaalin yhdeksäs vuonna 2013. Vuoden 2016 sisäratojen MM-kilpailuista Portlandista hän saavutti kultaa ja vuoden 2014 Aasian kisoista Incheonista hopeaa. Aasian sisäratojen mestaruuskilpailuista Dongilla on kaksi kultaa. == Henkilökohtaiset ennätykset == Ulkoradoilla Laji Tulos Paikka Päivä Kolmiloikka 17,58 Rio de Janeiro 16. elokuuta 2016 Sisäradoilla Laji Tulos Paikka Päivä Kolmiloikka 17,41 iAR Nanjing 29. helmikuuta 2016 == Lähteet == == Aiheesta muualla == Luokka:Kiinalaiset kolmiloikkaajat Luokka:Kiinalaiset olympiamitalistit Luokka:Vuonna 1988 syntyneet Luokka:Elävät henkilöt
Hôtel de Sully

Hôtel de Sully on barokkityylinen kaupunkipalatsi Pariisin keskustassa Le Marais’n alueella 4. arrondissementissa, osoitteessa Rue Saint-Antoine 62.Kaupunkikirjat: Pariisi (suom. Ilkka Rekiaro), s. 95. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. Rakennuksessa on toiminut vuodesta 1967 Ranskan kansallinen muistomerkkivirasto Centre des monuments nationaux, eikä se ole avoinna yleisölle sisäpihaa lukuun ottamatta.Hôtel de Béthune-Sully Viitattu 20.3.2015. Talon pihalle pääsee myös takakautta Place des Vosges -aukion lounaiskulmasta.Martina Padberg: Taide & Arkkitehtuuri: Pariisi (suom. Tapani Kilpeläinen), s. 252–253. Tandem Verlag (h. f. ullmann) 2007. Alkuteos Kunst & Architektur Paris. Talon rakentaminen aloitettiin vuonna 1625, ja suunnittelijana oli luultavasti Ranskan hoviarkkitehti Jean Androuet du Cerceau. Alkuperäinen rakennuttaja oli Thomas-niminen uhkapeluri, mutta hänen tehtyään vararikon talon osti vuonna 1634 Sullyn herttua, entinen kuningas Henrik IV:n pääministeri, jonka johdolla talon koristelua jatkettiin. Varsinkin sisäpihan puoleiset julkisivut on koristeltu ylellisesti. Sullyn suku omisti talon 1700-luvun puoliväliin saakka. Hôtel de Sully entisöitiin 1960-luvulla yhtenä ensimmäisistä Le Marais’n kaupunkipalatseista. Ranskan valokuvataiteen keskusmuseo Centre National de la photographie toimi välillä osittain Hôtel de Sullyssa ja osin Jeu de Paumessa. ==Lähteet== ==Aiheesta muualla== *Kotisivu Luokka:Pariisin rakennukset ja rakennelmat
Josef Johann Adam

Josef Johann Adam (25. toukokuuta 1690 – 17. joulukuuta 1732) oli Liechtensteinin ruhtinas vuodesta 1721 kuolemaansa saakka. == Vaimot ja lapset == Josef Johann Adam oli naimisissa neljästi. 1. joulukuuta 1712 hän meni naimisiin serkkunsa, Liechtensteinin prinsessa Maria Gabrielen (12. heinäkuuta 1692 – 7. marraskuuta 1713) kanssa. He saivat yhden lapsen: * Prinssi Karl Anton Josef Adam Bruno (6. lokakuuta 1713 – 25. maaliskuuta 1715) 3\. helmikuuta 1716 Josef Johann Adam meni naimisiin Thun-Hohensteinin kreivitär Mariannen (27. syyskuuta 1698 – 23. helmikuuta 1716) kanssa, mutta tämä kuoli vain 20 päivää häiden jälkeen. 3\. elokuuta 1716 hän meni naimisiin Oettingen- Spielbergin kreivitär Maria Anna Katharinan (21. syyskuuta 1693 – 15. huhtikuuta 1729) kanssa. He saivat viisi lasta: * Prinsessa Maria Eleonore Johanna Walburga Josefa (8. kesäkuuta 1717 – 1. huhtikuuta 1718) * Prinssi Josef Anton Franz Johann Nepomuk (17. huhtikuuta 1720 – 28. marraskuuta 1723) * Prinsessa Maria Teresia Eleonora Walburga Innocentia (28. joulukuuta 1721 – 19. tammikuuta 1753) * Prinssi Johann Nepomuk Karl (6. heinäkuuta 1724 – 22. joulukuuta 1748) * Prinsessa Maria Elisabet Eleonore (s. ja k. 18. toukokuuta 1728) 22\. elokuuta 1729 hän meni naimisiin kreivitär Maria Anna Kottulinska von Kottulinin (12. toukokuuta 1707 – 6. helmikuuta 1788) kanssa. He saivat kaksi lasta: * Prinssi Anton Thomas Josef Franz de Paula Johann Nepomuk Adam (21. joulukuuta 1730 – 1731) * Prinsessa Maria Anna Josefa Antonia Franz de Paula (postuumisti; 2. huhtikuuta 1733 – 10. joulukuuta 1734) == Lähteet == == Aiheesta muualla == Luokka:Liechtensteinin ruhtinaat Luokka:Vuonna 1690 syntyneet Luokka:Vuonna 1732 kuolleet
Barbara Pierre

Barbara Pierre (s. 28. huhtikuuta 1986 Port-au-Prince, Haiti) on haitilaissyntyinen yhdysvaltalainen pikajuoksija. Pierre on 157 senttimetriä pitkä ja painaa 52 kilogrammaa.http://results.toronto2015.org/IRS/en/athletics/athlete- profile-n10170433-pierre-barbara.htm Haitilaissyntyinen Pierre edusti synnyinmaataan vuoden 2008 kesäolympialaisissa Pekingissä jääden alkueriin.http://www.sports-reference.com/olympics/athletes/pi/barbara- pierre-1.html Samana vuonna hän saavutti pronssia 100 metriltä Keski-Amerikan ja Karibian mestaruuskilpailuista. Pierre on edustanut Yhdysvaltoja vuodesta 2011 alkaen. Vuoden 2016 sisäratojen MM-kilpailuista Portlandista hän voitti kultaa 60 metriltä. Pan-Amerikan kisoista hänellä on yksi kulta, kaksi hopeaa ja yksi pronssi. Pierre pitää hallussaan Haitin ennätystä 100 ja 60 metrillä. == Henkilökohtaiset ennätykset == Ulkoradoilla Laji Tulos Paikka Päivä 100 metrin juoksu 10,85 Des Moines Lontoo 21. kesäkuuta 2013 27\. heinäkuuta 2013 200 metrin juoksu 23,23 Charlotte 29. toukokuuta 2010 Sisäradoilla Laji Tulos Paikka Päivä 60 metrin juoksu 7,00 Portland 12. maaliskuuta 2016 200 metrin juoksu 23,62 Albuquerque 12. maaliskuuta 2010 == Lähteet == Luokka:Yhdysvaltalaiset pikajuoksijat Luokka:Haitilaiset pikajuoksijat Luokka:Vuonna 1986 syntyneet Luokka:Elävät henkilöt
Palafrugell

Palafrugell on kunta Gironan maakunnassa Katalonian itsehallintoalueella Koillis-Espanjassa. Kunnan asukasluku on noin 23 000 (2015).Instituto Nacional de Estadística Palafrugellin kuntaan kuuluvat myös eräät muut lähiseudun paikkakunnat, kuten Calella, Llafranch, Tamariu ja Llofriu.http://www.palafrugell.cat/la-ciutat Palafrugell sijaitsee Costa Bravalla, joka on nykyään suosittu turistikohde. Gironaan on matkaa noin 30 km ja Barcelonaan 100 km. Museu del Suro esittelee muun muassa alueen taloudelle tärkeän korkkikaarnan jalostuksen historiaa.http://museudelsuro.cat/ == Kuvia == Casa de la vila.JPG|Kaupungintalo Esglesia 103.jpg|Sant Martí de Palafrugell Museu Suro 104.jpg|Museu del Suro Calella de Palafrugell Catalonia.jpg|Calella de Palafrugell Jardines de cap roig-calella de palafurgell-8-2013 (12).JPG|Jardins De Cap Roig == Lähteet == === Viitteet === == Aiheesta muualla == Luokka:Gironan kunnat
Romans-sur-Isère

Romans-sur-Isère on kunta Ranskassa Drômen departementissa Auvergne-Rhône- Alpesin alueella. Se sijaitsee nimensä mukaan Isèrejoen varrella. Kunnassa on pitkät perinteet nahkatöiden tekemisestä. Siitä muistona Romans-sur-Isèressä on perustettu kenkämuseo Musée de la chaussure vanhaan Couvent de la Visitation luostariin. Kunnan tärkein nähtävyys on vuonna 838 rakennettu kirkko Collégiale Saint-Barnard. Toinen huomattava nähtävyys on 37 metriä korkea kellotorni Tour Jacquemart.Paris-Nice 2016 Tiedosto:Couvent_de_la_Visitation_à_Romans.JPG|Couvent de la Visitation Tiedosto:Romanscollegiale.jpg|Collégiale Saint-Barnard Tiedosto:Romans- TourJacquemart.jpg|Tour Jacquemart ==Aiheesta muualla== ==Lähteet== Luokka:Drômen kunnat
Suoristusrauta

Suoristusrauta on nykyisin sähkökäyttöinen laite, jolla muotoillaan hiuksia. Niitä on eri kokoisia ja erilaisille hiustyypeille tarkoitettuja. Suoristusrautojen tarkoitus on suoristaa hiukset, mutta niillä voi myös kihartaa, siksi niitä sanotaan toisinaan muotoiluraudoiksi.Kuningaskuluttajan testi Suoristurautoja käyttävät yleensä useammin naiset. Rauta alkaa kuumentua kun se liitetään sähköpistorasiaan, jolloin voi alkaa suoristaa hiuksia. Suoristus aloitetaan hiusten juuresta ja liu'utetaan hitaasti kohti latvaa. ==Lähteet== Luokka:Hiukset
Pelurit (vuoden 1993 elokuva)

Pelurit () on Christopher Coppolan ohjaama ja yhdessä Nick Vallelongan kanssa käsikirjoittama rikoselokuva. Elokuvan pääosia näyttelevät Michael Biehn, Nicolas Cage, Sarah Trigger ja James Coburn. == Juoni == Elokuvassa seurataan Michael Biehnin esittämää Joe Dolania, joka vahingossa isänsä ammuttuaan joutuu pakosalle Yhdysvaltain länsiosiin, jossa hän ajautuu tekemisiin eriskummallisten hahmojen ja rikollisten kanssa. == Näyttelijät == == Vastaanotto == Arvostelija Arvio Lähde TV Guide Montreal Film Journal Rotten Tomatoes 0% IMDb Elokuva sai huonon vastaanoton ja Variety sanoi sen olevan katsottava vain camp-arvon vuoksi. Los Angeles Timesin Kevin Thomasin mukaan elokuva on ”toivottomasti rakennettu film noir -elokuva”, mutta sanoo sen olevan kiinnostava sen takia, että ohjaaja Christopher Coppola on tunnetun ohjaajan Francis Ford Coppolan veljenpoika. TV Guiden mukaan elokuva on osittain hyvin kuvattu, ”sisältäen muutamia matalalaatuisia kuvakulmia ja surkeita hahmoja”. Elokuva saa yhden tähden viidestä. Montreal Film Journalin mukaan elokuva yrittää olla film noir Reservoir Dogsin tapaan mutta sisältää vain turhaa väkivaltaa, seksiä ja tylsiä juonenkäänteitä. Elokuva saa kaksi ja puoli tähteä viidestä. Elokuvan Rotten Tomatoes -keskiarvo on 0 prosenttia perustuen viiteen ammattilaisarvioon. Elokuva oli myös taloudellinen pettymys, sillä se tuotti 10 miljoonan dollarin budjetilla vain 18 000 dollaria takaisin. == Lähteet == === Verkkoviitteet === == Aiheesta muualla == * * * * Elokuvan alkuperäinen traileri * Elokuvan uusittu traileri Luokka:Yhdysvaltalaiset rikosdraamaelokuvat Luokka:Vuoden 1993 yhdysvaltalaiset elokuvat
Premium economy

Premium economy on joistakin julkisen liikenteen kulkuneuvoista (juna, lentokone, linja-auto) löytyvä matkustusluokka, joka sijoittuu palvelutasoltaan turistiluokan ja business-luokan väliin. Luokalla ei ole varsinaisia standardeja, vaan sen palvelut voivat vaihdella paljonkin. Lentokoneissa premium economy voi tarkoittaa yksinkertaisesti vain suurempaa jalkatilaa, tai sitten siihen voi liittyä usein business-luokkaan liitettyjä palveluita. == Katso myös == * Turistiluokka * Business-luokka * Ykkösluokka == Lähteet == Luokka:Matkailu
Yulimar Rojas

Yulimar Rojas (s. 21. lokakuuta 1995 Caracas) on venezuelalainen yleisurheilija, joka kilpailee pääosin kolmiloikassa. Hän on olympiavoittaja sekä ulkoratojen nelinkertainen ja sisäratojen kolminkertainen maailmanmestari. 192 senttimetriä pitkän ja 72 kilogrammaa painavan Rojasin valmentajana toimii pituushypyn olympiavoittaja ja maailmanmestari Iván Pedroso. Rojas saavutti kultaa vuoden 2016 sisäratojen MM-kilpailuista Portlandista tuloksella 14,41. Vuoden 2016 kesäolympialaisista Rio de Janeirosta Rojas saavutti hopeaa tuloksella 14,98. Hän voitti maailmanmestaruuden Lontoossa 2017 tuloksella 14,91. Birminghamin sisäratojen MM-kilpailuissa 2018 hän voitti kultaa tuloksella 14,63. Pan-Amerikan kisoissa 2019 Rojas voitti kultaa kisaennätyksellä 15,11. Dohan MM-kilpailuissa 2019 hän voitti kultaa uransa toiseksi parhaalla tuloksella 15,37. Tokion olympialaisissa 2021 Rojas voitti kultaa ME-tuloksella 15,67. Sisäratojen MM- kilpailuissa 2022 Rojas voitti kultaa ME-tuloksella 15,74. Hän voitti kilpailussa toiseksi tulleen metrin erolla. Eugenen MM-kilpailuissa 2022 Rojas voitti maailmanmestaruuden tuloksella 15,47. Budapestin MM-kilpailuissa 2023 hän voitti maailmanmestaruuden viimeisen kierroksen hypyllään 15,08. Ennen viimeistä kierrosta hän oli kahdeksantena. Vuonna 2014 hän saavutti kultaa Etelä-Amerikan kisoista korkeushypystä. Etelä-Amerikan mestaruuskilpailuista Rojasilla on yksi kulta kolmiloikasta. 6\. syyskuuta 2019 Rojas hyppäsi Andújarissa Espanjassa Etelä-Amerikan ennätyksen ja kaikkien aikojen toiseksi pisimmän hypyn 15,41 m. 22\. toukokuuta 2021 jälleen Andújarissa hän paransi ennätystään kahdella senttimetrillä tulokseen 15,43 m ja Tokion olympialaisten loppukilpailussa 1. elokuuta 2021 hän hyppäsi 15,67 ja paransi Inesa Kravetsin nimissä ollutta maailmanennätystä 17 senttimetrillä. 22\. helmikuuta 2020 Rojas hyppäsi Madridissa sisäratojen maailmanennätyksen 15,43 metriä. Maaliskuussa 2022 MM-hallikilpailuissa Belgradissa Rojas hyppäsi 15,74 ja paransi ulkoradoilla tekemäänsä maailmanennätystä seitsemällä senttimetrillä ja hallimaailmanennätystään 31 senttimetrillä. Kansainvälinen yleisurheiluliitto valitsi Rojasin vuoden 2020 maailman parhaaksi naisyleisurheilijaksi. BBC valitsi Rojasin vuonna 2022 sadan vaikutusvaltaisen ja innostavan naisen listalle 100 Women. == Henkilökohtaiset ennätykset == Ulkoradoilla Laji Tulos Paikka Päivä Kolmiloikka 15,67 Tokio 1. elokuuta 2021 Korkeushyppy 187 cm Barquisimeto 6. huhtikuuta 2013 Pituushyppy 688 cm La Nucia 13. kesäkuuta 2021 Sisäradoilla Laji Tulos Paikka Päivä Pituushyppy 681 cm Liévin 17. helmikuuta 2022 Kolmiloikka 15,74 Belgrad 20. maaliskuuta 2022 == Lähteet == Luokka:Venezuelalaiset kolmiloikkaajat Luokka:Venezuelalaiset pituushyppääjät Luokka:Venezuelalaiset korkeushyppääjät Luokka:Venezuelalaiset olympiavoittajat Luokka:Vuonna 1995 syntyneet Luokka:Elävät henkilöt
Lammin Luja

Lammin Luja (LaLu) on nykyisin Hämeenlinnassa, entisen Lammin kunnan alueella toimiva pesäpalloseura. Seura perustettiin vuonna 1939 urheilun yleisseuraksi ja seuran riveissä on pesäpallon lisäksi vuosien saatossa harrastettu vaihtelevalla menestyksellä niin jääkiekkoa, koripalloa kuin lentopalloakin. Pesäpallo on ollut Lujan toiminnassa tärkeässä roolissa 1950-luvulta lähtien ja seuran joukkueet sekä miehissä että naisissa pelasivat korkeimmillaan Ykköspesistä 1990-luvulla.Historiaa Nykyisin seuralla on joukkueet kilpasarjoissa sekä miehissä että D-junioreissa. Kaudella 2017 Lujan miesten edustusjoukkue pelasi maakuntasarjassa.Ottelut == Lähteet == == Aiheesta muualla == *Seuran kotisivut Luokka:Lammi Luokka:Hämeenlinnalaiset urheiluseurat Luokka:Pesäpalloseurat Luokka:Vuonna 1939 perustetut urheiluseurat
Musée d’art et d’histoire du Judaïsme

thumb|250px|Museon piha. Sisäänkäynnin edessä on Louis Mitelbergin veistämä Alfred Dreyfusin patsas. Musée d’Art et d’Histoire du Judaïsme (MAHJ, Juutalaisen taiteen ja historian museo) on Pariisin Marais’n kaupunginosassa sijaitseva museo, joka esittelee juutalaisten, erityisesti Ranskan juutalaisten, taidetta ja historiaa. Museo sijaitsee Rue du Temple -kadun varrella. Museon näyttely esittelee Ranskan juutalaisten historiaa keskiajalta nykypäivään. Huomiota saa muun muassa Dreyfus-oikeudenkäynti. Museossa on esillä muun muassa Amedeo Modiglianin ja Marc Chagallin maalauksia.Martina Padberg: Taide & Arkkitehtuuri: Pariisi (suom. Tapani Kilpeläinen), s. 244–245. Tandem Verlag (h. f. ullmann) 2007. Alkuteos Kunst & Architektur Paris. Museota ylläpitävät yhteistyössä Pariisin kaupunki, Ranskan valtio ja joukko Ranskan juutalaisyhteisön keskeisiä instituutioita. Museon peruskokoelma luotiin yhdistämällä eräitä yksityisiä ja valtion omistamia juutalaisen taiteen kokoelmia.Who are we? Musée d'art et d’histoire du Judaïsme. Viitattu 20.3.2016. Museorakennuksena toimii barokkityylinen kaupunkipalatsi Hôtel de Saint-Aignan. Sen rakennutti vuosina 1644–1647 Avaux’n kreivi, joka toimi vuoden 1648 Westfalenin rauhanneuvotteluissa Ranskan edustajana. Talon suunnitteli hoviarkkitehti Pierre Le Muet. Nimensä palatsi sai Saint-Aignanin herttualta, joka osti sen vuonna 1688. Puutarhan suunnitteli hänen tilauksestaan André Le Nôtre. Pariisin kaupunki osti Hôtel de Saint-Aignanin vuonna 1962 ja se restauroitiin useassa vaiheessa vuosina 1978–1998. Rakennus päätettiin luovuttaa juutalaismuseon käyttöön vuonna 1986 Pariisin pormestari Jacques Chiracin aloitteesta.History of the Museum Musée d'art et d’histoire du Judaïsme. Viitattu 20.3.2016. Museo haluttiin sijoittaa Marais’n alueelle, koska se oli ollut 1800-luvulta alkaen Pariisin juutalaisyhteisön keskus. Museo avattiin vuonna 1998. ==Lähteet== ==Aiheesta muualla== *Museon kotisivu *Museon digitoitu Alfred Dreyfus -asiakirjakokoelma Luokka:Pariisin museot Luokka:Juutalaisuus Ranskassa
Visa Oscar

Visa Oscar (oik. Visa-Pekka Oskari Mertanen, s. 12. syyskuuta 1976 Helsinki) on suomalainen jazzpianisti, -kosketinsoittaja ja -säveltäjä. Hänellä on oma fuusiojazzyhtye Visa Oscar Group, minkä lisäksi hän soittaa afrobeatia ja jazzia yhdistävässä Helsinki-Cotonou Ensemblessa, duossa Binary Boyz sekä oopperaa ja elektronista tanssimusiikkia (EDM) yhdistelevässä Ooppera Skaalassa.Tohtoriksi valmistuva jazzpianisti Visa Oscar: " Soitan, sävellän, sovitan, tuotan ja opetan niin kauan kuin henki pihisee!" Kantapöytä, Yle Radio 1, 20.3.2016. Helsingissä syntynyt Visa-Pekka Mertanen aloitti musiikkiopinnot seitsemänvuotiaana aluksi sähköuruilla ja vasta myöhemmin pianolla. Hän kuuli 10-vuotiaana Miles Davisin sähköisen yhtyeen soittavan Pori Jazz -festivaaleilla 1987 ja päätti ryhtyä jazzmuusikoksi. Kahta vuotta myöhemmin hän aloitti opinnot Helsingin Pop & Jazz Konservatoriossa, jossa hän jatkoi Kaj Backlundin, Jouko Korhosen ja László Sülen johdolla vaikka pääsi 1998 ylimääräiseksi opiskelijaksi Sibelius-Akatemian jazzosastolle. Hän on opiskellut myös Helsingin ammattikorkeakoulu Stadiassa ja tekee tohtorintutkintoa Taideyliopiston Sibelius-Akatemiaan. Siellä hänen ohjaajiaan ovat olleet Jim Beard, Seppo Kantonen, Jarno Kukkonen, Jarmo Savolainen ja Jukkis Uotila. Vuonna 2016 Visa Oscar Group julkaisi albumin Fusion Treatment, joka on nauhoitettu jo 2010. Yhtyeen muut muusikot albumilla ovat Joonatan Rautio (saksofoni), Janne Halonen (kitara), Juho Kivivuori (basso) ja Rami Eskelinen (rummut).Rauhala, Osku: Visa Oscar Group: Fusion Treatment , levyarvio, Jazzrytmit-sivusto 17.02.2016. Viitattu 20.3.2016. ==Lähteet== ==Aiheesta muualla== *Visa Oscarin verkkosivusto *Visa Oscar Jazz Finland -sivustolla *Visa Oscar Discogs-äänilevytietokannassa Luokka:Suomalaiset jazzpianistit Luokka:Vuonna 1976 syntyneet Luokka:Elävät henkilöt Luokka:Suomalaiset jazzmusiikin säveltäjät Luokka:Suomalaiset kosketinsoittajat
László Süle

László Süle (s. 24. joulukuuta 1955László Süle, Discogs.com. Viitattu 20.3.2016.) on unkarilaissyntyinen jazzpianisti ja -säveltäjä, joka opettaa pianonsoittoa, musiikin historiaa, didaktiikkaa ja säveltämistä Helsingin Metropolia Ammattikorkeakoulussa.Laszlo Süle, Jazzrytmit-sivusto. Viitattu 20.3.2016. László Süle opiskeli Unkarissa säveltämistä ja jazzimprovisointia ja suoritti jatko-opintonsa Béla Bartók -konservatorion jazzmusiikin laitoksella. Vuonna 1989 hän tuli opettajaksi Suomeen. ==Levytyksiä== *1989: Binder / Süle ‎– For You – Two Pianos (Pannonton, 1989, yhdessä pianisti Károly Binderin kanssa) *1990: László Süle Band: Silence Fiction (SBC Records) *1992: László Süle Band: Symphony Of Legends (SBC Records) *1997: László Süle Octet: Songs From The Sunken Planet (SBC Records) *2004: Absence (omakustanne) *2008: Duets for the Restless Souls, mukana Pentti Lahti ja Marko Ylönen (Alba Records). *2011: Silver Solitude (Alba Records), mukana Pentti Lahti, Hannu Rantanen ja Scarbantia-jousikvartettiLászló Süle Silver Solitude , Alba Records. Viitattu 20.3.2016. *2017: Mihály Borbély, László Süle: Heartquake (Hunnia Records) *2020: Open Waters (yhdessä sähkökanneltaja Senni Eskelisen kanssa). ==Lähteet== ==Aiheesta muualla== *László Sülen verkkosivusto Luokka:Musiikkipedagogit Luokka:Unkarilaiset pianistit Luokka:Jazzpianistit Luokka:Vuonna 1955 syntyneet Luokka:Elävät henkilöt Luokka:Unkarilaiset säveltäjät
Sievin Sisu

Sievin Sisu on Sievissä toimiva urheilun yleisseura. Seura perustettiin vuonna 1945 ja tuolloin sen toiminta painottui pääasiassa pesäpalloon. Nykyisin Sievin Sisulla on aktiivista toimintaa pesäpallon lisäksi myös jalkapallossa, hiihdossa, salibandyssä, suunnistuksessa, voimistelussa, voimanostossa ja yleisurheilussa.Seuran esittely == Lähteet == == Aiheesta muualla == *Seuran kotisivut Luokka:Sievi Luokka:Suomalaiset urheilun yleisseurat
Oulunsalon Vasama

Oulunsalon Vasama ry on nykyisin Oulussa toimiva, entisen Oulunsalon kunnan alueella perustettu urheilun yleisseura. Seura perustettiin vuonna 1910 ja se toimi aluksi paikallisen nuorisoseuran alajaostona.Historia Nykyisin Oulunsalon Vasaman lajivalikoimaan kuuluvat lentopallo, pesäpallo, suunnistus sekä hiihto. Seuralla on noin 1 300 jäsentä.Oulunsalon Vasama ry == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä D-tytöt D-tytöt E-tytöt Yhteensä: Yhteensä: Yhteensä: 2 == Lähteet == == Aiheesta muualla == *Seuran kotisivut Luokka:Suomalaiset urheilun yleisseurat Luokka:Oululaiset urheiluseurat Luokka:Oulunsalo Luokka:Pesäpalloseurat
Teerilampi (Ikaalinen)

Teerilampi on Pirkan­maalla Ikaalisten pohjois­osassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teerilampi on osa Vahojärven-Aurejoen aluetta. == Maantietoa == Lammen pituus on 450 metriä, leveys 80 metriä ja sen pinta-ala on 3,0 hehtaaria. Se sijaitsee kallioisia mäkiä ja pieniä soita vuorottelevassa erämaassa kolme kilometriä Vahojärvestä kaakkoon. Siihen laskee yksi pieni metsäoja, mutta lammesta ei ole laskuojaa. Lammen vesi suotuu viereisen Pudotusnevan suo-ojiin. Rantaviiva on kilometrin pituinen. Se on puoliksi suota ja kangasmetsää. Rannoille on rakennettu kaksi vapaa-ajan asuntoa, joille johtaa tie. Yksi asunnoista on vuokrakämppä ja etelärannassa on laavut. Lampea kiertää polku, jossa soisia osuuksia kannattelevat pitkospuut. Parkanon ja Ikaalisten välinen raja sijaitsee lammen pohjoisrannalla. == Lähteet == == Aiheesta muualla == * Eräluvat: Teerilampi 6545 (valokuvia) Luokka:Vahojärven–Aurejoen alue Luokka:Ikaalisten järvet
Oleg Artemjev

Oleg Germanovitš Artemjev (), (s. 28. joulukuuta 1970 Riika, Latvian SNT (nyk. Latvia)), on venäläinen kosmonautti. Artemjev valittiin kosmonauttikoulutukseen vuonna 2003 ja vuonna 2012 Sojuz TMA-12M -lennon miehistön jäseneksi Retkikuntaan 39. == Lähteet == == Aiheesta muualla == Luokka:Venäläiset avaruuslentäjät Luokka:Vuonna 1970 syntyneet Luokka:Elävät henkilöt
Steven R. Swanson

Steven Ray Swanson (s. 3. joulukuuta 1960 Syracuse, New York, Yhdysvallat) on yhdysvaltalainen astronautti. Swanson valittiin astronauttikoulutukseen vuonna 1998 ja on osallistunut NASA:n avaruussukkulalennoille STS-117 ja STS-119. Vuonna 2011 hänet valittiin Sojuz TMA-12M -lennon miehistön jäseneksi Retkikuntaan 39. == Lähteet == == Aiheesta muualla == Luokka:Yhdysvaltalaiset avaruuslentäjät Luokka:Vuonna 1960 syntyneet Luokka:Elävät henkilöt
Esko Favén

Esko Antero Favén (s. 1942 Helsinki) on suomalainen elokuva- ja televisio- ohjaaja, joka työskenteli pitkään Yle TV2:ssa Tampereella kunnes jäi eläkkeelle 2009. Vuonna 1975 sai ensi-iltansa hänen ja Tarja Laineen ohjaama pitkä teatterielokuva Rakastunut rampa, jossa Favén toimi myös käsikirjoittajana ja tuottajana. Favén aloitti elokuvauransa vuonna 1959 Suomi-Filmin kamera-assistenttina muun muassa Yrjö Nortan ja Valentin Vaalan alaisuudessa. Hän laskee olleensa uransa aikana mainoselokuvat ja teatteriesitykset mukaan luettuina mukana miltei 200 tuotannossa.Kujanpää, Kaisa: Rakastuneen ramman tekijät palasivat Turkuun , Turun Sanomat 9.4.2006. Viitattu 20.3.2016. Esko Favénin isä oli taidemaalari Mauri Favén.Favénin jättiteokselle koti lentoasemalta, Myyrmäki-lehti 12.3.2013. Viitattu 20.3.2016. ==Lähteet== ==Aiheesta muualla== * Luokka:Vuonna 1942 syntyneet Luokka:Elävät henkilöt Luokka:Suomalaiset elokuvaohjaajat Luokka:Suomalaiset televisio-ohjaajat Luokka:Ylen henkilöstö
Timo Makkonen (koripalloilija)

Timo Makkonen (s. n. 1960 Lahti) on suomalainen kilpauransa päättänyt koripalloilija. Hän on ensimmäinen miesten koripallon arvostetun NCAA- mestaruuden voittanut suomalainen. Myös Suomen maajoukkueessa esiintynyt Makkonen on koripallon lopetettuaan työskennellyt johtotehtävissä Yhdysvalloissa. == Ura == Lahden NMKY:n kasvatti Makkonen, jonka vanhemmat olivat Anja ja lentopallovalmentaja Veikko Makkonen, aloitti koripallon Lahdessa 13-vuotiaana vuonna 1973, jolloin hän oli jo yli kaksi metriä pitkä. Hän pelasi Suomen miesten maajoukkueessa elokuussa 1982 kaksi maaottelua Saudi-Arabiaa vastaan tehden ensimmäisessä ottelussa kuusi ja jälkimmäisessä nolla pistettä. Suomen U18-maajoukkueessa Makkonen pelasi vuosina 1978 ja 1980.Maajoukkuetilastot – Timo Makkonen Vuosina 1981–1984 Makkonen pelasi vähäisellä peliajalla Yhdysvalloissa yliopistosarja NCAA:ta Pohjois-Carolinan yliopiston (Chapel Hill) Tar Heels -joukkueessa. Keväällä 1982 Makkosen, Michael Jordanin, James Worthyn ja Sam Perkinsin edustama Tar Heels voitti NCAA:n mestaruuden, ja Makkosesta tuli ensimmäinen ja vuoteen 2016 mennessä ainoahttp://yle.fi/urheilu/koripalloilta_yle_puheella__vieraana_hanno_mottola/8736390 arvostettuun mestaruuteen yltänyt suomalainen mieskoripalloilija. Keväällä 1984 Tar Heels selviytyi Sweet Sixteeniin. Makkosen peliminuutteja veivät joukkueen tähtisentterit Sam Perkins, joka pelasi mm. USA:n 1984 Olympiakultajoukkueessa ja sen jälkeen 18 vuoden uran NBA:ssa, ja Brad Daugherty, joka valittiin myöhemmin urallaan 5 kertaa NBA:n All-Star -joukkueeseen. Vaikka Makkonen pelasi keskimäärin alle kolme minuuttia ottelua kohden, ei Tar Heels hävinnyt yhtäkään 41 Makkosen pelaamasta ottelustahttp://www.charlotteobserver.com/sports/college/mens- basketball/article9033602.html. Makkonen lopetti koripalloilijanuransa yliopiston jälkeen. Hän on työskennellyt johtajana yrityksessä, joka hallinnoi muun muassa Jordanin ravintoloita.http://www.mtv.fi/sport/muut- lajit/koripallo/artikkeli/pussihukat-koripallon-wonderlandissa-osa-2/4136454 == Lähteet == * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Elävät henkilöt Luokka:1960-luvulla syntyneet
Timo Makkonen

Timo Makkonen -nimisiä henkilöitä ovat: * Timo Makkonen, suomalainen koripalloilija * Timo Makkonen, suomalainen seiväshyppääjä
Aava (kappale)

Aava on Edea-yhtyeen kappale, jolla yhtye edusti Suomea vuoden 1998 Eurovision laulukilpailussa. Kappaleen sävelsi Alexi Ahoniemi ja sanoitti Tommy Mansikka- Aho. Kappaleessa huomiota herätti, että sen sanat sisälsivät vain seitsemän eri sanaa, aava, maa, avaa, avara, kauneus, suuruus ja isa. Kappale sijoittui kilpailussa sijalle 15, mikä oli Suomen paras sijoitus 1990-luvulla. == Lähteet == Luokka:Suomen euroviisuedustuskappaleet Luokka:Vuoden 1998 euroviisuedustuskappaleet
Uraanihydridipommi

uraanihydridipommi oli kokeellinen atomipommi-tyyppi, joka käytti uraanihydridia tai vedyn isotooppi deuteriumia uraanideuteridin (UD3) muodossa neutronien hidastimena. Käytetyn uraanihydridin tai -deuteridin uraani isotooppirikastettiin fissiiliksi U-235:ksi. Tätä pommityyppiä ehdotti ensimmäisenä Robert Oppenheimer vuonna 1939 ja ajatusta kannatti ja edelleen kehitti Edward Teller vielä Toisen Maailmansodan jälkeenkin.nuclearweaponarchive.org: Operation Upshot-Knothole 19. kesäkuuta 2002. Viitattu 20.3.2016. Weapons of Mass Destruction: W48 (GlobalSecurity.org) Viitattu 20.3.2016. Uraanihydridipommia tutkittiin Manhattan-projektin varhaisessa vaiheessa, mutta ajatuksesta luovuttiin keväällä 1944 kun opittiin että tällaisesta ydinpommista tulisi sangen tehoton. Ydinkokeet, joissa näitä aineita testattiin Operaatio Upshot- Knotholessa, osoittautuivat pettymyksiksi. Näissä kokeissa räjäytettiin kaksi uraanihydridipommia: Ruth ja Ray. Ydinräjähdykset olivat molemmat voimakkuudeltaan vain n. 0,2 kilotonnia TNT:tä, joten ne luokiteltiin suutareiksi. Ruth käytti tavallista 1H vetyä (protiumia) uraanihydridissä, kun taas Ray deuteriumia UD3:ssa.Lying well. Bulletin of the Atomic Scientists (Googlen kirjahaku) 50 (4): 2. heinäkuuta 1994. Viitattu 20.3.2016. Pommin ydinreaktiot käyttävät hitaita neutroneita, toisin kuin kaikki muut ydinaseet joissa fissio toimii nopeilla neutroneilla. == Lähteet == Luokka:Uraani Luokka:Ydinaseet
Aida (täsmennyssivu)

Aida tai AIDA voi tarkoittaa: *Aida, Guiseppe Verdin ooppera *Aida, naisen etunimi *Aida, Japanin Okayaman prefektuurin Aidan piirikunnan entinen kunta *AIDA, avaruusluotainhanke *AIDA Cruises, saksalais-yhdysvaltalainen laivanvarustamo *861 Aïda, asteroidi.
Operaatio Upshot-Knothole

Operaatio Upshot-Knothole oli Yhdysvaltojen suorittama ydinkokeitten sarja, jossa suoritettiin yksitoista ydinaseen koeräjäytystä Nevadan koealueella. Se seurasi operaatio Ivyä ja sen jälkeen toteutettiin operaatio Castle. Yli 21 000 sotilasta osallistui maavoimien Desert Rock V -harjoitukseen koesarjaan kuuluvan ydinkoe Grablen yhteydessä. Tässä testissä ammuttiin U-235-ydinkranaatti Atomic Annie nimisestä järeästä tykistä. Kranaatti ammuttiin 280 mm (11 tuuman) tykistä ja se lensi noin 10 km ennen räjähtämistään. Kranaatin ydinkärki oli "putkimallin" fissioon perustuva atomipommi, kuten Hiroshimaan pudotettu Little Boy Mark 1. Ydinräjähdyksen voimakkuus oli noin 15 kilotonnia.http://www.sonicbomb.com/modules.php?name=Content&pa;=showpage&pid;=59 Viitattu 21.3.2016. Grable oli toinen kaikkiaan neljästä koskaan räjäytetystä Little Boy -tyyppisestä ydinaseesta. Ensimmäinen oli Little Boy itse ja kaksi muuta myöhemmän W33-ydinkärjen koeräjäytyksiä. Grablen ydinkranaatti tuotteistettiin W9-ydinkärjen nimellä ja sitä valmistettiin 80 kappaletta yhdessä 20:n niitä ampumaan pystyvän suuren tykin kanssa.http://www.sonicbomb.com/modules.php?name=Content&pa;=showpage&pid;=336 Viitattu 21.3.2016 Muut operaatio Upshot-Knotholen ydinkokeet olivat lähinnä aseiden kehitykseen liittyviä. Mukana oli mm. ainoat uraanihydridipommin räjäytykset Ruth ja Ray. Ne olivat molemmat suutareita, koska räjähdysteho jäi vain 200 tonniin TNT:tä. Lopuissa kokeissa testattiin pääasiassa uusia vetypommien rakenneosia; näitä käyttäviä ydinaseita testattiin myöhemmin Operaatio Castlen massiivisissa vetypommien testiräjäytyksissä.http://www.nuclearweaponarchive.org/Usa/Tests/Upshotk.html Viitattu 20.3.2016 == Lähteet == == Aiheesta muualla == Luokka:Yhdysvaltain ydinkokeet Luokka:Nevadan historia Luokka:1953 Luokka:Dwight D. Eisenhowerin presidenttikausi
AIDA

AIDA eli Asteroid Impact & Deflection Assessment on ESAn ja NASAn yhteinen avaruushanke. Hanke koostuu kahdesta laukaisusta asteroidi Didymokselle, jolla on myös kuu. Didymokselle laukaistaisiin eri laukaisuilla törmääjä DART ja törmäystä havainnoiva luotain AIM (Asteroid Impact Mission). DART törmäisi Didymoksen kuuhun, ja AIM muiden havaintojen ohessa keräisi tiedot törmäyksen vaikutuksista pikkuplaneettaan ja sen kuuhun. Tarkoitus on muiden muassa selvittää kappaleiden tarkemmat massat ja geologia sekä pinnan ominaisuudet. Törmäytyksellä tutkittaisiin myös NEO-torjuntaa. Maaliskuussa 2015 suunnitelmana oli laukaista AIM-osuus lokakuussa 2020 ja sitä seuraava DART heinäkuussa 2021. AIM kiertäisi kohdetta, kun taas DART törmäisi siihen lokakuussa 2022 kohteen ollessa lähimpänä Maata. DART törmäsi Dimorphokseen 26. syyskuuta 2022. == Törmäys == Törmäys lyhensi Dimorphoksen kiertoaikaa Didymoksen ympäri noin 32±2 minuuttia. == Mahdollinen suomalainen interplanetaarinen satelliitti == Alustavassa suunnitelmassa AIDAan kuuluu kaksi CubeSat-luokan satelliittia, jotka toimivat kohteessa itsenäisesti. Viidestä ehdokkaasta yksi on suomalainen spektrikamera-satelliitti. == Katso myös == * Double Asteroid Redirection Test (DART) == Lähteet == Luokka:Avaruusluotaimet
Roope Salminen Show

Roope Salminen Show on Sub-kanavalla maalis–kesäkuussa 2016 esitetty komediallinen keskusteluohjelma, jonka juontajana toimi Roope Salminen. 11-osaisen tuotantokauden päätteeksi esitettiin sarjan pilottijakso, jonka vieraana oli Mikko Leppilampi. Salminen on kertonut, että ohjelman vieraat eivät ole tienneet ennen kuvauksia mistä aiheista keskustelussa on tarkoitus puhua, vaan ”koko haastattelu vedetään käytännössä improna”. Ohjelman esikuvana on ollut Zach Galifianakisin Between Two Ferns -ohjelma. Ohjelma ei kuitenkaan pohjaudu esikuvaansa, eikä siihen ole ostettu formaattioikeuksia. Roope Salminen Show’n konseptin ovat Salmisen lisäksi kehittäneet Riina Kullas, Jarkko Luoma ja Lasse Nikkari. == Jaksot ja vieraat == Jakso Vieras Esityspäivä Katsojaluvut 1 Pirkka-Pekka Petelius 21. maaliskuuta 2016 121 000 2 Tuomas Enbuske 28. maaliskuuta 2016 75 000 3 Pirjo Heikkilä 4. huhtikuuta 2016 101 000 4 Jaakko Saariluoma 11. huhtikuuta 2016 91 000 5 Jenni Pääskysaari 18. huhtikuuta 2016 89 000 6 Eevi Teittinen 25. huhtikuuta 2016 72 000 7 Kasmir 2. toukokuuta 2016 49 000 8 Paula Koivuniemi 9. toukokuuta 2016 – 9 Niko Saarinen 16. toukokuuta 2016 48 000 10 Sabina Särkkä 23. toukokuuta 2016 43 000 11 Eppu Salminen 30. toukokuuta 2016 70 000 12 (pilottijakso) Mikko Leppilampi 6. kesäkuuta 2016 54 000 == Lähteet == Luokka:2010-luvun suomalaiset keskusteluohjelmat Luokka:2010-luvun suomalaiset komediasarjat Luokka:MTV Subin televisio-ohjelmat
Yushu (Qinghai)

Yushu (, Yüxü Chongkyir, ) on piirikuntatason kaupunki Kiinan Qinghain maakunnassa. Se on Yushun tiibetiläisten autonomisen prefektuurin päähallintopaikka. Kaupungin pinta-ala on 15 671 neliökilometriä ja väkiluku 120 447 (2010). Kaupungin keskusta sijaitsee linnuntietä noin 600 kilometriä maakunnan pääkaupunki Xiningistä lounaaseen. Vuonna 2010 Yushussa tapahtui maanjäristys. == Hallinnollinen jako == Aiemmin Yushu oli piirikunta, jonka hallintopaikka oli Gyêgun suurkunta. Vuonna 2013 Yushun piirikunnasta tuli piirikuntatason kaupungiksi. Sen jälkeen Gyêgun suurkunta lakkautettiin ja siitä tuli 4 alipiiriä. Kuntatasolla Yushun kaupunki jaetaan neljään alipiiriin, kahteen suurkuntaan ja kuuteen maalaiskuntaan. == Galleria == Kuva:Gyegustreetscene Gruschke.jpg|Katunäkymää Yushussa vuonna 2005. Kuva:Yushuquake-Gruschke1.jpg|Talorauniot maanjäristyksen jälkeen. Kuva:Yushuquake-Gruschke3.jpg|Rauniot noin kuukauden maanjäristyksen jälkeen. Kuva:New shoppingmall in Gyegu.JPG|Uudisrakentaminen Yushussa vuonna 2013. Kuva:Gyegu-new-Gompa.jpg|Uudelleen rakennettu Döndrub Ling -luostari (Gyegu Gompa) Yushun kaupungissa. == Lähteet == == Aiheesta muualla == * Yushu (Wikivoyage) * Yushu, China (TripAdvisor) Luokka:Qinghain kaupungit Luokka:Kiinan piirikuntatason alueet
Élodie Yung

Élodie Yung (ranskankielinen ääntämys: ; s. 22. helmikuuta 1981 Pariisi) on ranskalainen näyttelijä. Hän näyttelee Elektraa televisiosarjoissa Daredevil ja The Defenders. ==Aiheesta muualla== * Luokka:Vuonna 1981 syntyneet Luokka:Ranskalaiset näyttelijät Luokka:Elävät henkilöt
Axel Breidahl

Axel Breidahl (1876–1948) oli tanskalainen journalisti. Breidahl kirjoitti useita näytelmiä sekä humoristisia romaaneja. Hänen tunnetuin teoksensa on hänen yhdessä Axel Frischen kanssa kirjoittamansa farssi Ebberød Bank. Breidahl oli Politikenin toimittaja.Gummeruksen uusi tietosanakirja, osa 1 vuodelta 1987, s. 215 == Lähteet == Luokka:Tanskalaiset kirjailijat Luokka:Tanskalaiset toimittajat Luokka:Vuonna 1876 syntyneet Luokka:Vuonna 1948 kuolleet
Hamy Ramezan

Hamy Ramezan (s. 1979) on suomalais-iranilainen elokuvaohjaaja ja käsikirjoittaja. Hän opiskeli alaa Farnhamin yliopistossa Britanniassa ja valmistui 2007. Ramezanin lyhytelokuva Viikko ennen vappua valmistui 2009. Sen hän on käsikirjoittanut Ilmari Ahon kanssa. Ramezan on saanut vuoden 2014 Risto Jarva -palkinnon lyhytelokuvasta Paratiisin avaimet. Tv-maailma 11/2016, s. 8–9. Ramezanin ohjaama dokumentti Tuntematon pakolainen voitti Tampereen elokuvajuhlilla 2016 kotimaisen kilpailun pääpalkinnon yli 30-minuuttisten elokuvien sarjassa. Dokumentti oli myös yleisön suosikki. Vuonna 2016 Ramezan kuvaa ensimmäistä pitkää fiktioelokuvaansa Citizen B. Ramezanin perhe on tullut Suomeen pakolaisena hänen ollessaan alle 10-vuotias. == Tuotanto == * Auringon lapset, käsikirjoitus, ohjaus, kuvaus, dokumentti, 2008 * The Last Winter, näyttelijä, kokeellinen elokuva, 2008 * Viikko ennen vappua, käsikirjoitus, ohjaus, fiktio, 2009 * Jalil, näyttelijä, fiktio, 2009 * Helsinki - Teheran, esiintyjä, dokumentti, kokeellinen elokuva, 2009 * Paratiisin avaimet, ohjaus, fiktio, 2014 * Tuntematon pakolainen, ohjaus, dokumentti, 2016 * Ensilumi, käsikirjoitus, ohjaus, 2020 Lähde: . Viitattu 16.10.2020 == Lähteet == == Aiheesta muualla == * * * Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1979 syntyneet Luokka:Elävät henkilöt
Vera Vala

Vera Vala (oik. Veera Alanärä, s. 1976 Seinäjoki) on suomalainen kirjailija. Hän on asunut pitkään Italiassa ja kirjoittaa sinne sijoittuvia rikosromaaneita. Vala on opiskellut kieliä ja kirjallisuutta Helsingissä ja Roomassa ja psykologiaa Milanossa. Hän on työskennellyt muun muassa lentoemäntänä, kieltenopettajana ja kääntäjänä. Vala on asunut puolisonsa kanssa myös Seychelleillä. Vera Valan äiti on kirjailija ja kirjastonhoitaja Marja-Leena Mäkelä.Lahdenmäki, Suvi: Pohjalainen kirjoittaa murhatarinoita Italian auringossa, Plari 4/2012, Helsingin Eteläpohjalaiset ry:n jäsenlehti, s. 6. Viitattu 14.9.2016. ==Teokset== * * * * * * * * * Sisilialainen puolustus. Helsinki: WSOY, 2023. ISBN 978-951-0-47283-5 ==Lähteet== ==Aiheesta muualla== * Vera Vala Ylen Aamussa Yle Areena. 17.8.2022. Luokka:Suomalaiset rikoskirjailijat Luokka:Vuonna 1976 syntyneet Luokka:Elävät henkilöt
Birni N’Gaouré

Birni N’Gaouré on kaupunki, kunta ja Boboyen departementin hallinnollinen keskus Dosson alueella Nigerissä. Se sijaitsee Dallol Bosson laaksossa 35 kilometriä Dossosta länteen. Kunnassa on 52 566 asukasta (vuonna 2012, väestönlaskenta). Kaupungin kautta kulkee Niameysta itään johtava päällystetty valtatie RN1. Sen asukkaat ovat etupäässä djermoja ja songhaita. ==Lähteet== Luokka:Boboyen departementti Luokka:Nigerin kaupungit
Antoine-Louis Barye

Antoine-Louis Barye (24. syyskuuta 1795 Pariisi, Ranska – 25. kesäkuuta 1875 Pariisi, Ranska) oli ranskalainen kuvanveistäjä ja taidemaalari, eläinveistotaiteen uranuurtaja,Gummeruksen uusi tietosanakirja, osa 1 vuodelta 1987, s. 154 joka vapautui perinnäisestä akateemisklassillisesta eläinkuvien käsittelystäIso tietosanakirja, osa 1 vuodelta 1931, s. 1199. Barye, François Rude ja Auguste Préault olivat romantiikan kauden kuvanveistäjiä, jotka kuitenkin olivat monella tavalla enemmän realististeja kuin seuraajansaOtavan Suuri Ensyklopedia, s. 5672. Baryen villieläintöitä on pidetty pikkutarkan realistisinaOtavan Suuri Ensyklopedia, s. 5616. Ne ovat yleensä pronssisia ja pienehköjä, ja niissä ilmentyy toisaalta tarkka anatomian ja tekniikan tuntemus, toisaalta romanttisen kiihkeä tyyli. Häntä on pidetty 1800-luvun etevimpänä eläinveistäjänä. Hän yleensä patinoi työnsä taitavasti. Myös Baryen maalauksista ja piirustuksista osa on eläinaiheisia, mutta myös maisema-aiheet ovat niille ominaisia. == Lähteet == == Aiheesta muualla == Luokka:Ranskalaiset kuvanveistäjät Luokka:Ranskalaiset taidemaalarit Luokka:Vuonna 1795 syntyneet Luokka:Vuonna 1875 kuolleet
Sepa (yritys)

Sepa Oy on keiteleläinen kattoristikkoja valmistava yritys. Sen perusti Seppo Ahonen vuonna 1982 ostettuaan naapurikunnassa toimineen yrityksen konkurssipesältä tarvittavat laitteet ja tuotuaan ne Keiteleelle. Kattoristikkojen lisäksi yritys valmistaa posi-palkkeja, paloristikoita, runkokehiä, siltamuotteja, meluesteitä ja sääsuojia. Yrityksen palveluksessa on noin 107 työntekijää liikevaihdon ollessa noin 19,5 miljoonaa euroa (2018). Sepa Oy:llä on myös vientiä. Vuonna 2008 Sepa voitti valtakunnallisen yrittäjäpalkinnon. ==Lähteet== Luokka:Suomalaiset rakennustuotevalmistajat Luokka:Rakentamisen tuotemerkit
Ainur Elmgren

Ainur Elmgren (s. 1979, Gislaved, Ruotsi) on tataaritaustainen suomalais- ruotsalainen historiantutkija ja sarjakuvapiirtäjä. Hän on tutkijatohtori Helsingin yliopistossa. Elmgren toimii historian ja yhteiskuntaopin didaktiikkona Oulun yliopiston kasvatustieteiden tiedekunnan luokanopettaja- ja aineenopettajakoulutuksissa. Tutkijana Elmgren on keskittynyt etenkin 1800- ja 1900-luvun Suomen ja Ruotsin kansallisten- ja poliittisten identiteettien historiaan.Ainur Elmgren, Demokratian voimavirrat (synt. vuosi)Ainur Elmgren, cv Tervonen, Miikka & Leinonen Johanna (toim.): Vähemmistöt muuttajina - Näkökulmia suomalaisen muuttoliikehistorian moninaisuuteen. Painosalama Oy, Turku 2021. ISBN 978-952-7399-09-5. Elmgren on Suomen ja Ruotsin kansalainen.Ainur Elmgren, Goldenbird.se Hänen isänsä on liikemies- jääkiekkoilija Deniz Bavautdin, jonka mukana perhe päätyi Ruotsiin, missä Ainur syntyi. Kun hän oli 12, muutti perhe Saksaan ja lopulta takaisin Suomeen. Elmgren on väitellyt tohtoriksi Lundin yliopistosta 2009. Hänen tutkimusprojektinsa Helsingin yliopistossa on länsieurooppalainen kommunismi Neuvostoliiton jälkeen. Hän valmistelee elämäkertaa Erkki Valasta. ja on piirtänyt Vala-aiheisen sarjakuvan. Elmgrenin sarjakuva GoldenbirdGoldenbird 3-4 sai Seriefrämjandetin fanzinepalkinnon 2009Seriewikin.se. Hänen sarjakuviaan julkaisee ruotsalainen aikakauskirja Scandia.Tidskriften ScandiaVarför är jag historiker, Esimerkkisarjakuva, Tidskriften Scandia ==Julkaisut== *Den allrakäraste fienden: Svenska stereotyper i finländsk press 1918-1939, Sekel Förlag 2008 == Katso myös == * Tinet Elmgren == Lähteet == ==Aiheesta muualla== *Turun Sanomat, 2004 *Ainur Elmgren - Oulun Yliopisto Luokka:Suomalaiset historioitsijat Luokka:Suomalaiset sarjakuvantekijät Luokka:Ruotsalaiset sarjakuvantekijät Luokka:Suomen tataarit Luokka:Vuonna 1979 syntyneet Luokka:Elävät henkilöt
Agassireul butakhae

Agassireul butakhae (, ) on televisioyhtiö KBS:n esittämä eteläkorealainen TV- sarja. Sen päärooleissa ovat Yoon Eun-hye, Yoon Sang-hyun ja Jung Il-woo. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:Eteläkorealaiset komediasarjat Luokka:KBS:n televisiosarjat
David Moore

David Moore (s. 23. marraskuuta 1976 Birmingham, Englanti, Iso-Britannia) on englantilainen jalkapallovalmentaja ja entinen jalkapalloilija. Pelaajaurallaan Moore oli pelipaikaltaan keskuspuolustaja. Mooren ensimmäinen seura oli Aston Villa FC, jonka juniorijoukkueissa hän teki ensiesiintymisensä koulupoikana kaudella 1992–1993. Varsinaisen sopimuksen Aston Villan kanssa Moore solmi seuraavaksi kaudeksi. Kahden sopimuskauden jälkeen hän nousi yli- ikäisenä reservijoukkueeseen, jossa pelasi vuoden verran. Mooren sopimusta ei enää jatkettu ja hän siirtyi Veikkausliigassa pelanneen Myllykosken Pallon riveihin. Kauden päätteeksi Moore juhli SM-hopeaa joukkueensa kanssa. Kaudeksi 1997 Moore teki sopimuksen Ykkösen Jyväskylän Jalkapalloklubin kanssa. Hän ehti pelata JJK:ssa vain viidessä sarjaottelussa ennen siirtymistään heinäkuussa saman sarjatason FC Lahteen. Syyskuussa Moore esiintyi edustuskelvottomana loppusarjan ottelussa Varkauden Työväen Palloilijoita vastaan, sillä FC Lahti ei ollut pitänyt kirjaa hänen alkukaudesta saamistaan varoituksista JJK:ssa ja Mooren olisi kuulunut kärsiä pelikiellosta kyseisessä pelissä. FC Lahti tuomittiin hävinneeksi ottelun 3–0. Pelaajauransa jälkeen Moore on toiminut valmentajana SC Raisiossa, Åbo IFK:ssa, Pargas IF:ssä ja Salon Palloilijoissa sekä Kaarinan Poikien, Turun Palloseuran ja FC Lahden junioreissa. ==Saavutukset== * SM-hopea 1996 ==Lähteet== Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1976 syntyneet Luokka:Elävät henkilöt